Hier is 'n lys van sleutel-bronne en -kontakte om jou te help as jy daarin belangstel om 'n ingenieurs- of navorsings- en ontwikkelingsonderneming op die te been te bring.
EngNet is 'n ingenieurs- en kopersgids en soekenjin. Dit is deur ingenieurs tot voordeel van die ingenieursbedryf ontwerp. EngNet stel jou in staat om inligting te kry oor ingenieursprojekte, dienste en maatskappye, en navorsing te doen oor 'n groeiende bedryf.
Die SPII-program of Steunprogram vir Nywerheidsvernuwing word befonds deur die Departement van Handel en Nywerheid en bestuur deur die Nywerheidsontwikkelings-korporasie.
Tegnologiese en Menslike Bronne vir die Nywerheid-program (THRIP) - geadministreer deur die Nasionale Navorsingstigting. THRIP steun navorsing en ontwikkeling in die bedryf met vennote op navorsings-, akademiese en nywerheidsgebiede, om die gehalte te verbeter van die produkte, dienste en mense van maatskappye wat deelneem. Dit word gedoen deur die verskaffing van bronne en 'n raamwerk vir samewerking in die wetenskap, ingenieurswese en tegnologie. Een van die talle suksesverhale van die program is die uitvinding deur 'n kleinsakeonderneming wat nou 'n ten volle nagevorsde en aanvaarde produk op die mark het: 'n spesiale kamera wat met optiese tegnologie foute op produksielyne opspoor.
Vernuwingsfonds - geadministreer deur die Departement van Kuns, Kultuur, Wetenskap en Tegnologie. Dié fonds is toegespits op paslike projekte wat befondsing van tussen een- en vyf-mijoen-rand benodig. Die projekte is vir groter, twee- en drie-jaar samewerkingsprogramme wat gemik is op tegnologiese vernuwing. Die Vernuwingsfonds is nie ontwerp om mikro-projekte te steun wat befonds kan word deur ander programme soos Thrip nie.
Stel vas hoe die SABS die gehalte van Suid-Afrikaanse produkte en dienste help verbeter.
Die WNNR is Suid-Afrika se grootste wetenskap- en tegnologie-navorsingsorganisasie.
Die doelwit is om die lewens van Suid-Afrikaners deur navorsing te verbeter. Daar is agt navorsingsafdelings wat toegespits is op 'n breë reeks tegnologië, soos lugvaartstelsels, bou, kommunikasie, ontwikkeling, voedsel, inligting, infrastruktuur, vervaardiging, materiale, mynbou, tekstiele en die omgewing.
Die Bestuur van 'n Kleinsake-Onderneming.
Onbekende staatstaal of akroniem Kyk in die WOORDELYS?